Document ID: 31995R0933

A Tanács 933/95/EK rendelete
(1995. április 10.)
egyes Bulgáriából, a Cseh Köztársaságból, Magyarországról, Lengyelországból, Romániából és Szlovákiából származó mezőgazdasági termékekre közösségi vámkontingensek megnyitásáról és azok kezeléséről, valamint az e kontingensek kiigazítására vonatkozó részletes szabályok megállapításáról (1994-97)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre, és különösen annak 113. cikkére,
tekintettel a Bizottság javaslatára,
mivel az egyrészről az Európai Közösség, másrészről a Bolgár Köztársaság, a Magyar Köztársaság és Románia között levélváltás formájában megkötött, a 93/721/EK, a 93/723/EK és a 93/725/EK határozattal [1] jóváhagyott megállapodásokkal összhangban, az említett országokból származó egyes borfajtákra vonatkozóan a Közösség csökkentett vámtételű vámkontingensek megnyitását tervezi; mivel az ezekhez a vámkontingensekhez való hozzáférés csak azokra a kérdéses borokra korlátozódik, amelyeket egy kölcsönösen elismert hivatalos testület által kiállított olyan okmány kísér, amely tanúsítja, hogy a kérdéses borok a vonatkozó megállapodások hatálya alá tartoznak, és az érintett országokból származnak;
mivel az említett vámkontingenseket a január 1. és december 31. közötti időszakra éves alapon kell megnyitni;
mivel - különösen - valamennyi érintett fél számára egyforma és zavartalan hozzáférést kell biztosítani az említett kontingensekhez, valamint biztosítani kell azt, hogy a kontingensekhez megállapított vámtételt a kontingensek kimerüléséig zavartalanul lehessen alkalmazni a meghatározott feltételeknek megfelelő termékek valamennyi tagállamba történő behozatalára vagy újrabehozatalára;
mivel a vámkontingensek megnyitására vonatkozó határozatot - a nemzetközi kötelezettségeinek megfelelően - a Közösségnek kell meghoznia; mivel semmi nem akadályozza, hogy az említett kontingensek közös kezelésének hatékonysága érdekében, a tagállamok felhatalmazást kapjanak arra, hogy a kontingensmennyiségből lehívják a tényleges behozatalnak megfelelő szükséges mennyiségeket; mivel azonban e kezelési módszerhez szoros együttműködésre van szükség a tagállamok és a Bizottság között, ez utóbbinak pedig lehetőséget kell kapnia arra, hogy figyelemmel kísérje a kontingensek felhasználási ütemét, és ennek megfelelően tájékoztassa a tagállamokat;
mivel az érintett országokra vonatkozó vámtarifák kezelésével és kiigazításával kapcsolatos szabályokat a Bulgáriából, a Cseh Köztársaságból, Magyarországról, Lengyelországból, Romániából és Szlovákiából származó egyes mezőgazdasági termékekre vonatkozó közösségi vámkontingensek megnyitásáról és kezeléséről, valamint az e kontingensek (1994-1997) kiigazítására vonatkozó részletes rendelkezések megállapításáról szóló, 1994. július 18-i 1798/94/EK tanácsi rendelet [2] állapítja meg,
ELFOGADTA EZT A RENDELETET:
1. cikk
(1) A (2) bekezdés sérelme nélkül, a Bulgáriából, Magyarországról és Romániából származó következő termékek behozatalára vonatkozó vámokat Bulgária és Románia esetében 1995. január 1. és 1997. december 31. között, Magyarország esetében pedig 1995. január 1. és 1998. december 31. között az egyes termékek tekintetében jelzett vámkontingensek szintjén és keretén belül függesztik fel:
a) Bulgáriából származó borok:
Tételszám | KN-kód | Árumegnevezés | Kontingensmennyiség (hl) | Kontingensvám (alapvám %) |
09.7001 | ex220410 | Minőségi habzóbor legfeljebb 2 literes tartályban | 1200 (1995.1.1.-12.31.) | 40 |
| | | 1300 (1996.1.1.-12.31.) | 40 |
| | | 1400 (1997.1.1.-12.31.) | 40 |
09.7003 | ex220421 | Minőségi bor, beleértve a származási megjelöléssel ellátott minőségi bort is | 280400 (1995.1.1.-12.31.) | 40 |
| | | 313600 (1996.1.1.-12.31.) | 40 |
| | | 346800 (1997.1.1.-12.31.) | 40 |
09.7005 | ex220429 | Minőségi bor, beleértve a származási megjelöléssel ellátott minőségi bort is, és a "Gamza" szőlőfajta szőlőjéből nyert, "Kadarka" névvel vagy szinonimával megjelölt és kiszerelt bor | 118000 (1995.1.1.-12.31.) | 40 |
| | | 118000 (1996.1.1.-12.31.) | 40 |
| | | 118000 (1997.1.1.-12.31.) | 40 |
b) Magyarországról származó borok:
Tételszám | KN-kód | Árumegnevezés | Kontingensmennyiség (hl) | Kontingensvám (alapvám %) |
09.7007 | ex220429 | Bor friss szőlőből | 70000 (1995.1.1.-12.31.) | 40 |
| | | 70000 (1996.1.1.-12.31.) | 40 |
| | | 70000 (1997.1.1.-12.31.) | 40 |
| | | 70000 (1998.1.1.-12.31.) | 40 |
09.7009 | ex220410 | Minőségi habzóbor legfeljebb 2 literes tartályban | 2900 (1995.1.1.-12.31.) | 40 |
| | | 3100 (1996.1.1.-12.31.) | 40 |
| | | 3300 (1997.1.1.-12.31.) | 40 |
| | | 3500 (1998.1.1.-12.31.) | 40 |
09.7011 | ex220421 | Minőségi bor, beleértve a "Tokaj" földrajzi megjelölésű, kiváló minőségű bort és minőségi bort, és a "Tájbor" névvel megjelölt bort is | 145000 (1995.1.1.-12.31.) | 40 |
| | | 160000 (1996.1.1.-12.31.) | 40 |
| | | 175000 (1997.1.1.-12.31.) | 40 |
| | | 190000 (1998.1.1.-12.31.) | 40 |
c) Romániából származó borok:
Tételszám | KN-kód | Árumegnevezés | Kontingensmennyiség (hl) | Kontingensvám (alapvám %) |
09.7013 | ex220410 | Bor friss szőlőből, beleértve a habzóbort és likőrbort is | 130000 (1995.1.1.-12.31.) | 40 |
| ex220421 | | 140000 (1996.1.1.-12.31.) | 40 |
| ex220429 | | 150000 (1997.1.1.-12.31.) | 40 |
(2) Az (1) bekezdésben említett vámkontingensek kizárólag azokra borok vonatkoznak, amelyeket egy, a 3590/85/EGK bizottsági rendelettel [9] összhangban kitöltött VI.1 vagy VI.2 okmány kísér. A VI.1 okmány 15. rovatában a következő, a megfelelő bolgár vagy magyar hatóság által igazolt megjegyzések valamelyikét kell feltüntetni:
a) 09.7001 számú kontingens:
"Igazoljuk, hogy az ebben az okmányban említett bor a bortermelésről szóló bolgár jogszabálynak megfelelő minőségi habzóbor";
b) 09.7003 számú kontingens:
"Igazoljuk, hogy az ebben az okmányban említett bor a bortermelésről szóló bolgár jogszabálynak megfelelő minőségi bor";
c) 09.7005 számú kontingens:
"Igazoljuk, hogy az ebben az okmányban említett bor a bortermelésről szóló bolgár jogszabálynak megfelelő, eredetmegjelöléssel ellátott minőségi bor, vagy a "Gamza"; szőlőfajta szőlőjéből nyert, "Kadarka"; névvel vagy szinonimával megjelölt és kiszerelt bor";
d) 09.7009 számú kontingens:
"Igazoljuk, hogy az ebben az okmányban említett bor a 7/1990. FM és a 23/1992. FM rendelettel módosított, a borgazdálkodásról szóló 1970. évi 36. törvényerejű rendeletnek és az annak végrehajtásáról szóló 40/1977. MÉM rendeletnek megfelelő minőségi habzóbor";
e) 09.7011 számú kontingens:
"Igazoljuk, hogy az ebben az okmányban említett bor minőségi bor, beleértve a 7/1990. FM és a 23/1992. FM rendelettel módosított, a borgazdálkodásról szóló 1970. évi 36. törvényerejű rendeletnek, és az annak végrehajtásáról szóló 40/1977. MÉM rendeletnek megfelelő, "Tokaj". földrajzi jelzéssel ellátott kiváló minőségű bort és minőségi bort, illetve a "Tájbor". megnevezésű bort is".
Emellett a kérdéses borokra továbbra is a határparitáson számított referenciaárak vonatkoznak. Ahhoz, hogy e borok esetében igénybe lehessen venni a vámkontingenseket, a 822/87/EGK rendelet [10] 54. cikkének kell megfelelni.
2. cikk
Az 1798/94/EK rendelet 2-7. cikkét kell alkalmazni.
3. cikk
Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.
Ezt a rendeletet 1995. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Luxembourgban, 1995. április 10-én.

Labels: 3
18
17